recursal/SuperWikiNEXT-32B huggingface dataset:
**Clydesdale** adalah sejenis baka kuda penarik yang berasal daripada kuda ladang di Clydesdale, Scotland, bahkan mendapat namanya sempena kawasan berkenaan. Walaupun pada asalnya merupakan antara baka kuda penarik yang kecil, kini ia baka yang tinggi. Biasanya berwarna *bay*, ia memperlihatkan tanda-tanda putih yang ketara disebabkan kehadiran genetik sabino. Baka ini pada asalnya digunakan untuk pertanian dan pengangkutan, malah masih digunakan sebagai kuda penarik hingga hari ini. Kuda Clydesdale juga digunakan untuk mencipta dan mempertingkat baka-baka kuda penarik yang lain.

Baka kuda ini dicipta daripada kuda jantan Flemish diimport ke Scotland dan dikacukkan dengan kuda betina tempatan. Catatan terawal nama "Clydesdale" bagi baka ini adalah pada tahun 1826, dan menjelang 1830 bermulanya sistem menyewa kuda jantan yang berpunca daripada penyebaran kuda Clydesdale di seluruh Scotland dan ke dalam Inggeris utara. Daftar baka pertamanya ditubuhkan pada tahun 1877. Pada lewat abad ke-19 dan awal abad ke-20, ribuan ekor kuda Clydesdales dieksport dari Scotland ke seluruh dunia, termasuklah ke Australia dan New Zealand di mana ia dikenali sebagai "baka pembina Australia". Bagaimanapun, bilangannya mula berkurangan pada Perang Dunia Pertama akibat pertambahan penggunaan mesin dan kerahan tentera. Kemerosotan ini berterusan hinggalah pada 1970-an, baka ini dikira sebagai terdedah kepada kepupusan oleh pertubuhan Rare Breeds Survival Trust. Sejak itu bilangannya terkawal tetapi masih dianggap sebagai terdedah.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kuda Clydesdale*** |


|  |  |
| --- | --- |
| Ikon tunas | Rencana berkaitan kuda ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kamarulzaman Teh** (15 Januari 1920 - 5 November 2002) yang ditahan di penjara Persekutuan Tanah Melayu selama 22 tahun ialah orang tahanan politik yang paling lama di Malaysia.

Biografi ringkas
----------------

Dilahirkan di Kampung Broga, Sanggang, Temerloh, Pahang kepada seorang petani, Kamarulzaman menyertai Parti Kebangsaan Melayu Malaya (PKMM) semasa pendudukan Jepun untuk bertempur dengan tentera Jepun. Beliau tertarik kepada PKMM disebabkan pendirian sosialisme parti ini yang merupakan jalan keluar untuk mematahkan putaran ganas kemiskinan yang diakibatkan oleh pemilik-pemilik tanah. Beliau juga tertarik kepada taktik gerila bawah tanah yang merupakan cara yang paling berkesan terhadap askar-askar Jepun. Kamarulzaman akhirnya dilantik sebagai ketua Angkatan Pemuda Insaf (API), Pahang yang merupakan sayap belia PKKM.

Ketika Darurat diisytiharkan pada tahun 1948, pihak British menangkap Kamarulzaman di stesen bas Temerloh tanpa sebarang waran dan beliau dituduh dengan pemilikan senjata api. Kamarulzaman dijatuhi hukuman gantung dan selepas rayuannya, beliau diberitahu pada hari untuk menjalani hukuman bahawa Sultan Pahang telah mengampuninya. Hukuman matinya digantikan dengan pemenjaraan seumur hidup. Beliau kemudian menghabiskan 14 tahun yang berikut di dalam penjara. Selepas pihak British bertolak dari Persekutuan Tanah Melayu, beliau dilepaskan tetapi diletak di bawah pengawasan. Bagaimanapun, kebebasannya mempunyai hayat yang pendek. Kamarulzaman ditangkap dan ditahan semula di bawah Akta Keselamatan Negeri selama lapan tahun lagi.

Selepas pelepasannya, Kamarulzaman menyertai Parti Sosialis Rakyat Malaysia (kini bergabung dengan Parti Keadilan Nasional menjadi Parti Keadilan Rakyat) dan bertanding dalam pilihan raya umum pada tahun 1974. Walaupun ditewaskan dalam pilihan raya itu, beliau masih amat aktif dalam kegiatan PRM sepanjang dekad 1970-an. Kesihatan Kamarulzaman kemudian merosot. Oleh sebab keluarganya tidak berupaya menanggung bayaran hospitalnya, beliau dijaga oleh seorang adik angkat dan suaminya. Pada tahun-tahun akhirnya, Kamarulzaman dihantar ke sebuah rumah orang tua di Kuala Lumpur. 

Kesihatan Kamarulzaman mulai bertambah buruk teruk pada sekitar Julai 2002. Beliau dipindah dari Kuala Lumpur ke kampungnya di Temerloh, Pahang dan dari situ, ke Thailand Selatan untuk berjumpa dengan kawan-kawan lamanya. Kamarulzaman meninggal dunia semasa di Thailand Selatan pada lebih kurang 10.30 pagi, 5 November, dan dikebumikan di perkuburan Islam di Provinsi Narathiwat pada hari yang sama.

Pautan luar
-----------

* Laman web Malaysiakini

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
**Kucing berhias California** (bahasa Inggeris: ***California spangled cat***code: en is deprecated ) ialah satu baka kucing bela jinak yang dibiakbakakan untuk menyerupai kucing liar berbintik, seperti oselot dan harimau bintang. Ia pada asalnya dibiakbakakan pada 1980-an dan hanya merupakan baka jarang, dan biasanya mahal, berharga antara US$ 800 dengan $ 2,500. Kepopularan dua lagi baka kucing berbintik, *ocicat* dan kucing Benggala, membayangi perkembangannya.

Diilhamkan oleh kematian pemburuan haram seekor harimau bintang, ahli antropologi Louis Leakey memotivasikan Paul Arnold Casey, Jr. dari California untuk membiakbakakan kucing bela jinak yang menyerupai harimau bintang kecil untuk menegaskan kepentingan untuk memulihara harimau bintang.

Kucing berhias California merupakan baka silang banyak strain, termasuk kucing Habsyah, kucing bulu pendek Amerika, dan kucing bulu pendek British. Sungguhpun terdapat penampilan liarnya, ia sepenuhnya bela jinak.

Rujukan
-------

1. ↑
2. ↑  Bryant, Matt. "History." Furry Critter Network; California Spangled. Cat Fanciers Association. 20 Februari 2008,  Diarkibkan 2011-07-11 di Wayback Machine

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kucing berhias California*** |

* Breed originator Paul Casey's personal site Diarkibkan 2009-04-11 di Wayback Machine pautan tidak aktif (Inggeris)
* petplace.netscape.com on California Spangled cats Diarkibkan 2004-03-17 di Wayback Machine pautan tidak aktif (Inggeris)
* California Spangled Cat Facts (Inggeris)

Templat:Kucing bela jinak
Kepulan asap daripada letupan Halifax
**Letupan Halifax** berlaku pada pagi 6 Disember 1917 berdekatan bandar Halifax, Nova Scotia, Kanada. Sebuah kapal kargo Perancis, SS *Mont-Blanc*, yang membawa muatan terdiri daripada bahan letupan, berlanggar dengan kapal Norway, SS *Imo* di selat Narrows yang menghubungkan Pelabuhan Halifax dengan Lembangan Bedford. Kira-kira 20 minit kemudian, kebakaran pada kapal Perancis itu mencetuskan letupan kargonya, menyebabakan ledakan yang amat kuat yang meranapkan Daerah Richmond Halifax. Kira-kira 2,000 orang maut akibat kebakaran, serpihan dan runtuhan bangunan, sementara dianggarkan 9,000 orang lagi mengalami kecederaan.

Rujukan
-------

1. ↑  The ship had been named with the initials - JMO - after the senior owner of the company, Johan Martin Osmundsen (aka Jurgens M. Osmond), but people started calling her *Imo* and the name stuck. Source: *Methods of Disaster Research* by Robert A. Stallings (International Research Committee on Disasters ©2002), pp. 281-282.
2. ↑  "CBC - Halifax Explosion 1917". CBC.ca. 2003-09-19. Dicapai pada 2011-02-25.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Kambing Angora
**Kambing Angora** (Turki: *Ankara keçisi*code: tr is deprecated ) merupakan satu baka kambing belaan jinak yang dinamai sempena Ankara, Turki, atau dahulunya dikenali sebagai Angora. Kambing Angora menghasilkan kain berkilat yang dipanggil *mohair*. Oleh itulah kambing ini dieksport dari negara asalnya Turki ke seluruh dunia, terutama sekali negara-negara Amerika, Eropah dan Australasia yang beriklim sederhana (dengan musim sejuk).

Ciri-ciri
---------

Kambing angora biasanya putih, tetapi yang berwarna-warni kian popular
Seekor kambing baka ini menghasilkan sebanyak empat ke lima kilogram bulu setahun. Kambing Angora dicukur dua kali setahun, sedangkan biri-biri hanya dicukur sekali. Biarpun tebal bulunya, kambing Angora bukanlah biri-biri.

Turki, Argentina, Amerika Syarikat dan Afrika Selatan merupakan pengeluar mohair utama, diikuti New Zealand dan Australia. Sejak sekian lama kambing Angora diternak untuk bulunya yang putih. Pada 1998 ditubuhkannya Colored Angora Goat Breeders Association untuk memupuk pembiakbakaan kambing Angora berwarna lain. Kini kambing Angora menghasilkan bulu yang putih, hitam (dari hitam tua ke kelabu perak), merah (warna ini makin tua kambingnya makin pudar), dan coklat.

Kambing Angora lebih terdedah kepada parasit luaran daripada haiwan-haiwan seumpamanya kerana bulunya lebih tebal. Baka ini tidak cepat berkembang biak, malah tidak dianggap sangat lasak, lebih-lebih lagi sangat rapuh pada usia baru lahir. Lebih-lebih lagi, kambing Angora tinggi keperluan zatnya kerana bulunya cepat tumbuh. Pemakanan yang kurang bermutu boleh membantutkan perkembangan mohair.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Kambing Angora*** |

* Kucing Angora
* Arnab Angora
* Bulu Angora

Rujukan
-------

1. ↑  "South African Department of Agriculture, Forestry & Fisheries, 2011" (PDF). Diarkibkan daripada yang asal (PDF) pada 2017-06-10. Dicapai pada 2015-01-11.
2. ↑
3. ↑

Pautan luar
-----------

* Angora Goats: Mohair - raw to finished fibre Diarkibkan 2012-03-25 di Wayback Machine
* Cyclopedia of American Agriculture, Volume III, Animals (1907), Angora Goats
**Kain ulos** atau sering juga disebut **ulos** sahaja, adalah salah satu busana khas Indonesia. Ulos secara turun temurun dikembangkan oleh masyarakat Batak, Sumatera. Dari bahasa asalnya, *ulos* bererti kain. Cara membuat ulos ialah dengan menggunakan alat tenun tradisional.

Warna dominan pada ulos adalah merah, hitam, dan putih yang dihiasi oleh ragam tenunan dari benang emas atau perak. Mulanya ulos dikenakan di dalam bentuk selendang atau sarung sahaja, kerap digunakan pada acara rasmi atau upacara adat Batak, namun kini banyak dijumpai di dalam berbagai-bagai bentuk buah tangan.

Pautan luar
-----------

* Ulos di Situs Resmi Melayu Online Diarkibkan 2010-09-23 di Wayback Machine
* Serat Kehidupan Orang Batak, Tempo Interaktif
* Sebagian Besar Jenis Ulos Batak Punah. Antara News

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**KRI Martadinata (342)** merupakan kapal perang tentera laut Indonesia jenis kapal friget peronda yang sentiasa bersedia mempertahankan negara pulau Indonesia.

Persenjataan
------------

Kapal **KRI Martadinata** milik Indonesia merupakan kapal friget peronda. KRI Martadinata memenuhi keperluan Indonesia dan berperanan mempertahankan Indonesia dari kapal-kapal musuh. KRI Martadinata dibina oleh *American SB, Toledo, OH.* sebagai *(DE 1035)*. Ia dilancarkan pada 1960, sebelum dibaikpulih pada tahun 1974 di Subic Bay bagi kegunaan tentera laut Indonesia.

Kapal lain dalam kelas yang sama adalah KRI Samadikun, KRI Martadinata, KRI Mongisidi, dan KRI Ngurah.

KRI Martadinata mempunyai 171 orang anak kapal termasuk pegawai. 

Kapal KRI Martadinata sepanjang 95.1 m; 11meter \* 3.7meter ( 312kaki panjang \* 38.9kaki \* 12.1kaki) mempunyai kelajuan bertempur pada 20 knot. KRI Martadinata mempunyai seseran 1,970 tan penuh.

TORPEDO
-------

Kapal KRI Martadinata dilengkapi dengan tiga tiub torpedo 12.75 inci berkembar.

PELURU BERPANDU
---------------

Tiada maklumat.

MERIAM
------

Meriam utama kapal perang KRI Martadinata yang dipasang pada dek hadapan, adalah meriam tunggal 76.2 mm/50 kaliber yang menawarkan pertahanan udara jarak-dekat terhadap pesawat sayap kekal dan pesawat sayap berputar. 

Selain itu ia juga dilengkapi dengan dua mesingan 12.7 mm, satu 37 mm berkembar dan satu mesingan 25 mm berkembar.

PENANGKIS "COUNTERMEASURES"
---------------------------

Kapal KRI Martadinata juga mempunyai motar Anti Kapal Selam Hedgehog.

PENGESAN
--------

KRI Martadinata memiliki radar pengesan carian udara SPS-6E 2-D. 

Selain itu, KRI Martadinata juga dilengkapi dengan sistem sonar EDO 786; SQS-45(V); SQS-39(V); SQD-42(V) yang dipasang pada badan kapal.

TUJAHAN
-------

Kapal KRI Martadinata mempunyai empat enjin disel disambung kepada kotak gear yang menghasilkan 7,000 bph secara berterusan dengan satu gandar dan mampu bergerak pada kelajuan 20 knot.

Pegawai pemerintah KRI Martadinata
----------------------------------

Pautan luar
-----------

*
**KRI Katon (810)** adalah kapal perang milik tentera laut Indonesia yang dilancarkan pada tahun 2004.

KRI Katon adalah kapal perang jenis bot peronda pantas yang dibina sendiri di Fasilitas Pemeliharaan dan Perbaikan TNI-AL. KRI Katon yang sepanjang 36 meter dilengkapi dengan meriam ringan Hispano-Suiza 20 milimeter.

Pelancaran dan penauliahan kapal perang tersebut dilakukan oleh Kepala Staf TNI-AL, Laksamana TNI Bernard K Sondakh di dermaga Komando Lintas Laut Militer TNI-AL, Jakarta.

**KRI Katon (810)** merupakan kapal tentera laut Indonesia jenis bot peronda pantas yang sentiasa bersedia mempertahankan negara Indonesia. KRI Katon memenuhi keperluan Indonesia dan berperanan mempertahankan Indonesia dari kapal-kapal musuh. KRI Katon dibina oleh *Kemudahan Pemulihan dan Pembaikian tentera laut Indonesia* Fasharkan Mentigi, Tanjung Uban, Riau.

Pelancaran dan penauliahan kapal perang tersebut dilakukan oleh Kepala Staf TNI-AL, Laksamana TNI Bernard K Sondakh di dermaga Komando Lintas Laut Militer TNI-AL, Jakarta.

Kapal peronda ini yang dibina dengan gentian kaca ini ringan dan mampu beroperasi di kawasan air cetek yang tidak mampu dihampiri oleh kapal perang biasa

Kapal lain dalam kelas yang sama adalah KRI Boa, KRI Welang, KRI Suluh Pari, KRI Katon, KRI Sanca, KRI Warakas, KRI Tedong Naga, KRI Panana, KRI Kalakae.

KRI Katon dilengkapkan untuk misi meronda dan dengan kelajuan tinggi ia mampu bertindak sebagai peninjau dalam pertempuran kapal ke kapal di permukaan laut "anti-surface warfare".

TORPEDO
-------

Tiada maklumat

PELURU BERPANDU
---------------

Tiada maklumat

MERIAM
------

KRI Katon yang sepanjang 36 meter dilengkapi dengan sepucuk meriam ringan meriam Oerlikon 20 mm/70 yang mampu memuntahkan 250 - 320 biji peluru seminit. Jarak berkesannya adalah sejauh 4.3 kilometer dengan berat peluru .1 kilogram. 

Meriam Oerlikon 20 mm/70 ini menawarkan pertahanan udara jarak-dekat terhadap pesawat sayap kekal dan pesawat sayap berputar. Selain itu ia merupakan senjata bagi menentang kapal-kapal kecil (terbatas).

Selain itu ia juga dilengkapi dengan 1 - 2 pucuk mesingan 12.7 mm sebagai senjata sampingan.

PENANGKIS "COUNTERMEASURES"
---------------------------

Tiada maklumat

PENGESAN
--------

Tiada maklumat

TUJAHAN
-------

KRI Katon memiliki 3 enjin MAN 1100HP D2842 LE 410 yang berkeupayaan memecut kapal yang seberat 90 tan ini pada kepantasan 33.8 knot. Mempunyai dimensi 36 meter x 7 meter. Mempunyai anak kapal seramai 20 anak kapal.

Pautan luar
-----------

*
Dato' **Karam Chand Vohrah** atau dikenali sebagai **KC Vohrah** (1937 – 12 April 2020) ialah seorang aktivis hak asasi manusia dan bekas Hakim Mahkamah Rayuan Malaysia.

Kehidupan awal
--------------

Vohrah dilahirkan di Melaka pada tahun 1937 sebagai anak kedua daripada tiga beradik. Beliau belajar di Singapura dalam jurusan undang-undang sebelum menjadi seorang hakim.

Kerjaya
-------

Vohrah sebelum ini[*bila?*] berkhidmat di Jabatan Peguam Negara (AGC) sebelum bersara daripada bidang kehakiman semasa menyandang jawatan sebagai Hakim Mahkamah Rayuan pada 2002. Vohrah juga telah dilantik sebagai ahli Suruhanjaya Hak Asasi Manusia Malaysia (Suhakam) dari 2002 hingga 2008.

Kematian
--------

Beliau meninggal dunia pada 12 April 2020 akibat penyakit yang berlanjutan.

Rujukan
-------

1. ↑  "Bekas Hakim Mahkamah Rayuan, Datuk KC Vohrah meninggal dunia". *Bernama*. Berita Harian. 12 April 2020. Dicapai pada 13 April 2020.
2. ↑  Ding, Jo-Ann (26 November 2009). "Dismantling divisive barriers". *The Nut Graph* (dalam bahasa Inggeris). Dicapai pada 15 April 2020.
3. ↑  "Ex-Court of Appeal judge KC Vohrah dies at 83" (dalam bahasa Inggeris). Free Malaysia Today. 12 April 2020. Diarkibkan daripada yang asal pada 2020-04-13. Dicapai pada 13 April 2020.
4. 1 2  Hana Naz Harun (12 April 2020). "Ex-Court of Appeal judge KC Vohrah dies" (dalam bahasa Inggeris). New Straits Times. Dicapai pada 13 April 2020.
**Kabupaten Kolaka** ialah sebuah kabupaten yang terletak di wilayah Sulawesi Tenggara, Indonesia. Ibu kotanya adalah Kolaka. Kabupaten ini memiliki keluasan wilayah 6,918.38 km² dan jumlah penduduk 296,211 orang pada tahun 2005. Bupati Kolaka saat ini adalah Drs. H. Buhari Matta, M.Si.

Keadaan wilayah
---------------

### Luas wilayah

Kabupaten Kolaka mencakup jazirah daratan dan kepulauan yang memiliki wilayah daratan seluas 6,918.38 km² dan wilayah perairan/laut diperkirakan seluas + 15,000 km², berbatasan dengan:

* Sebelah utara : Kabupaten Kolaka Utara
* Sebelah timur : Kabupaten Konawe dan Kabupaten Konawe Selatan
* Sebelah selatan : Kabupaten Bombana
* Sebelah barat : Kota Makassar dan Kabupaten Bone

### Topografi dan hidrologi

Keadaan permukaan wilayah **Kabupaten Kolaka** umumnya terdiri dari gunung dan bukit yang memanjang dari utara ke selatan, memiliki beberapa sungai yang memiliki potensi yang dapat dijadikan sebagai sumber tenaga, kebutuhan industri, kebutuhan rumah tangga dan kebutuhan pengairan serta pelancongan.
Kabupaten Kolaka dipandang dari sudut oseanografi memiliki perairan (laut) yang sangat luas iaitu diperkirakan mencapai + 15,000 km².

### Iklim

Wilayah daratan Kabupaten Kolaka mempunyai ketinggian umumnya di bawah 1,000 meter dari permukaan laut dan berada di sekitar daerah khatulistiwa maka daerah ini beriklim tropika. Suhu udara minimum sekitar 10°C dan maksimum 31°C atau rata-rata antara 24°C - 28°C.

Pemerintahan
------------

### Wilayah pentadbiran

Wilayah pentadbiran pemerintahan Kabupaten Kolaka tahun 2005 terdiri atas 14 Kecamatan, 131 Desa dan 45 Kelurahan.

Wilayah kecamatan terdiri dari:

1. Kecamatan Toari
2. Kecamatan Baula
3. Kecamatan Kolaka
4. Kecamatan Ladongi
5. Kecamatan Lambadia
6. Kecamatan Latambaga
7. Kecamatan Mowewe
8. Kecamatan Pomalaa
9. Kecamatan Samaturu
10. Kecamatan Tanggetada
11. Kecamatan Tirawuta
12. Kecamatan Uluiwoi
13. Kecamatan Watubangga
14. Kecamatan Wolo
15. Kecamatan Wundulako

### Pemerintahan desa

Pada tahun 2005, desa yang sudah mencapai tingkat desa swakarya sebanyak 145 Desa dari 176 Desa/Kelurahan sedangkan sebanyak 31 Desa merupakan Desa Swadaya.

### Dewan Perwakilan Rakyat

Jumlah anggota Dewan Perwakilan Rakyat Daerah tahun 2005, sebanyak 30 orang berasal dari 12 parti politik. Produk hukum yang dihasilkan pada tahun 2005 sebanyak 80 produk hukum iaitu 15 PERDA, 33 Keputusan DPRD, 10 Keputusan Pimpinan, dan Keputusan panitia Musyawarah sebanyak 22 buah.

Pautan luar
-----------

* Tapak web rasmi Pemerintah Kabupaten Kolaka
* Tapak web rasmi Pemerintah Provinsi Sulawesi Tenggara Diarkibkan 2006-02-03 di Wayback Machine

| * l
* b
* s
Kabupaten Kolaka, Sulawesi Tenggara |
| --- |
| Kecamatan | 
Baula •
Kolaka •
Ladongi •
Lambadia •
Latambaga •
Mowewe •
Pomalaa •
Samaturu •
Tanggetada •
Tirawuta •
Uluiwoi •
Watubangga •
Wolo •
Wundulako
 | Lambang Kabupaten Kolaka |

| * l
* b
* s
Sulawesi Tenggara |
| --- |
| Ibu kota: Kendari |
| Kabupaten | 
Bombana •
Buton •
Buton Utara •
Kolaka •
Kolaka Utara •
Kolaka Timur •
Konawe •
Konawe Utara •
Konawe Selatan •
Muna •
Wakatobi
 | Lambang Provinsi Sulawesi Tenggara |
| Kota | 
Bau-Bau •
**Kendari**
 |
**Montmorilonit** ialah suatu kelompok filosilikat sangat lembut bagi mineral yang biasanya terbentuk di dalam hablur mikroskopik, membentuk suatu lempung. Ini dinamai sempena Montmorillon di Perancis. Montmorilonit, suatu anggota kelompok smektit, ialah suatu lempung 2:1, bererti bahawa ini mempunyai 2 helai tetrahedral mengapit satu helai oktahedral memusat. Zarah-zarah berbentuk plat dengan purata garis pusat kira-kira satu mikrometer. Anggota kelompok ini ialah saponit.

Montmorilonit ialah suatu subkelas smektit, suatu mineral filosilikat 2:1 dengan ciri memiliki lebih daripada 50% cas oktahedral; keupayaan pertukaran kationnya adalah kerana penggantian isomorf bagi Mg untuk Al pada satah gibsit. Berlawanan, beidelit ialah smektit dengan lebih daripada 50% cas tetrahedral yang berasal daripada penggantian isomorf bagi Al untuk Si pada satah kuarza.

Kandungan air bagi montmorilonit berubah-ubah dan isipadunya meningkat dengan tinggi apabila menyerap air. Secara kimia, montmorilonit merupakan natrium kalsium aluminium magneisum silikat hidroksida terhidrat (Na,Ca)0.33(Al,Mg)2(Si4O10)(OH)2·*n*H2O. Kalium, ferum, dan kation lain ialah pengganti kerap, nisbah tepat bagi kation berubah-ubah dengan sumber. Ini kerap bersaling campur dengan klorit, muskovit, ilit, *cookeite*, dan kaolinit.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Montmorilonit*** |

* Abiogenesis
* Penyerakan emulsi
* Serakan (tanih)
* Sodifikasi

Rujukan
-------


* Papke, Keith G. *Montmorillonite, Bentonite and Fuller’s Earth Deposits in Nevada*, Nevada Bureau of Mines Bulletin 76, Mackay School of Mines, Universiti Nevada-Reno, 1970.
* Mineral Galleries Diarkibkan 2005-01-29 di Wayback Machine
* Mineral web

Templat:Filosilikat
Templat:Mineral lempung
Jangan dikelirukan dengan Lembaga Kemajuan Tanah Persekutuan.
**Lembaga Kemajuan Tanah Sarawak** (bahasa Inggeris: *Sarawak Land Development Board*code: en is deprecated ; **SLDB**) ialah badan korporat Malaysia yang berpangkalan di Sarawak. Ditubuhkan pada 1972, ia bergiat aktif dalam industri minyak sawit dan cabang industri lain.

Sarawak Plantation Berhad (SPB; MYX: 5135) ditubuhkan khas sebagai syarikat kenderaan untuk penswastaan ​​aset SLDB Ia telah mengembangkan kawasan yang luas untuk kelapa sawit dan koko.

Sejarah
-------

Pada tahun-tahun terawalnya, ia mengambil alih sektor perniagaan getah.
Menjelang tahun 1980, mereka telah membangun 15.294 hektar kelapa sawit dan koko, termasuk 11.772 ha di tanah negara yang tidak dibebani dan 3.522 di tanah yang sebelumnya merupakan tanah adat. Pada tahun 1981, ia menarik diri dari hampir semua skim getah, sebahagiannya disebabkan oleh masalah kewangan. Pada tahun 1980an, large-scale palm pertanian sawit berskala besar diperkenalkan ke Bekenu oleh SLDB. Pada waktu itu, orang-orang, yang memprotes tanah adat mereka dipetakan sebagai tanah negara, ditangkap. Pada tahun 1987, pengurusannya diberikan kepada Sime Darby, sebuah syarikat perladangan komersial. Pada masa itu, ia mengalami kerugian yang teruk. Menjelang tahun 2000, SLDB memiliki 35.300 ha tanah di Sarawak Utara, 50% di bawah perkebunan kelapa sawit dan 49% tanah hutan yang belum dikembangkan. Ia berurusan dengan penempatan semula orang-orang asli.

Rujukan
-------

1. ↑  "Sarawak Plantation Berhad". spb.listedcompany.com. Dicapai pada 2016-05-30.
2. 1 2 3 4 5 6  Cramb, R.A. (2007). *Land and Longhouse: Agrarian Transformation in the Uplands of Sarawak*. NIAS. m/s. 409. ISBN 9788776940102. Dicapai pada 2016-05-30.
3. ↑  "Official website Ministry of Land Development Sarawak". mlds.sarawak.gov.my. Diarkibkan daripada yang asal pada 2016-06-30. Dicapai pada 2016-05-30.
4. 1 2  Cooke, F.M. (2006). *State, Communities and Forests in Contemporary Borneo*. Australian National University. m/s. 51. ISBN 9781920942526. Dicapai pada 2016-05-30.
5. ↑  Weiss, M.L. (2014). *Routledge Handbook of Contemporary Malaysia*. Taylor & Francis. ISBN 9781317629580. Dicapai pada 2016-05-30.
6. ↑  Hew, C.S. (2003). *Women Workers, Migration and Family in Sarawak*. Taylor & Francis. m/s. 39. ISBN 9781135786335. Dicapai pada 2016-05-30.
**Lembaga Adat Melayu Riau** (**LAM Riau**) adalah sebuah lembaga adat daerah yang diprakarsai oleh tokoh-tokoh Melayu Riau dari berbagai latar dan kepakaran iaitu penjawat pemerintahan, ulama, ilmuwan atau cendekiawan dari perguruan tinggi di Riau, budayawan, seniman, sasterawan, dan orang patut-patut yang berasal dari lingkungan kekuasaan tradisional Melayu Riau.

Lembaga ini didirikan pada 6 Jun 1970 M) di Pekanbaru, Riau.

Program
-------

Lembaga Adat Melayu Riau memiliki empat program yakni

1. Pengenalan (*Identitas*): pelestarian (penggalian, perlindungan, pengembangan, dan pemanfaatan) adat dan budaya Melayu Riau, baik yang bersifat bendawi maupun yang bukan bendawi seperti senibina, pakaian, huruf atau tulisan, upacara, seni', bahasa dan keragaman dialek Melayu
2. Penanaman nilai-nilai, norma, dan adab Melayu Riau di lingkungan pendidikan dan ruang publik;
3. Pemberi nafas baharu (*revitalisasi*) hukum dan aturan adat Melayu Riau di tengah-tengah masyarakat Riau yang beragam;
4. Pemulihan hak-hak masyarakat adat Melayu Riau untuk kemaslahatan bersama.

Organisasi
----------

Struktur organisasi LAM Riau di antaranya:

### LAM Riau Provinsi dan LAM Riau Kabupaten/Kota

Lembaga adat ini berkedudukan di ibukota Provinsi, dan di ibukota Kabupaten/Kota. Pengurus Provinsi dan Kabupaten/Kota terdiri dari kalangan: (a) pemuka adat Melayu Riau yang bermastautin di ibukota Provinsi/Kabupaten & Kota; (b) para ulama, ilmuan, cendekiawan, budayawan, seniman, dan orang patut-patut Melayu Riau. Saat ini (hasil Musyawarah Besar LAM Riau tahun 2017), pengurus LAM Riau Provinsi dan Kabupaten/Kota terdiri dari 3 komponen:

* Dewan Kehormatan Adat (DKA), berfungsi sebagai penasehat;
* Majelis Kerapatan Adat (MKA), berfungsi mengawal dan/atau menetapkan hukum dan aturan-aturan adat, termasuk anugerah dan gelar adat. MKA LAMR provinsi terdiri dari tokoh adat, ulama, ilmuan/cendekiawan, dan budayawan Melayu Riau, serta seluruh Ketua MKA LAMR Kabupaten/Kota;
* Dewan Pimpinan Harian (DPH), berfungsi menjalankan roda kelembagaan sehari-hari, mengawal dan menjalankan ketetapan-ketetapan hukum/aturan-aturan, serta petuah-petuah adat-budaya yang dihasilkan oleh MKA.

### LAM Riau Kawasan/Rantau/Kenegerian/Kepenghuluan/Pebatinan

Lembaga adat ini berkedudukan di ibukota Kecamatan.

### LAM Riau Kenegerian/Kepenghuluan/Pebatinan/Desa dan/atau yang disebut dengan nama lain

Lembaga adat ini berkedudukan di Desa/Kepenghuluan. LAM Riau di peringkat ini biasanya disebut Lembaga Kerapatan Adat (LKA), dan diurus langsung oleh Datuk-datuk/Ninik Mamak/Batin setempat selaku pemilik anak-kemenakan.

Pautan luar
-----------

* Laman sesawang rasmi LAM Riau (dalam bahasa Bahasa Indonesia)
Lembaga Pembangunan Langkawi (LADA) diperbadankan di bawah Akta AKTA 1990 (AKTA 423) Lembaga Pembangunan Langkawi untuk membangunkan Pulau Langkawi serta memajukannya sebagai destinasi pelancongan antarabangsa. Ditubuhkan pada 15 Mac 1990 dan diletakkan di bawah tanggungjawab Kementerian Kewangan Malaysia (Perbendaharaan Malaysia). LADA komited menjadikan Pulau Langkawi sebagai destinasi pelancongan terkemuka di dunia serta mensejahterakan penduduk Langkawi melalui sistem penyampaian dan tadbir urus yang cekap dan berkesan. Kepuasan pelanggan akan sentiasa ditingkatkan melalui pematuhan kepada keperluan-keperluan dan penambahbaikan berterusan Sistem Pengurusan Kualiti. LADA mempunyai 8 Bahagian & 5 Unit yang merupakan penggerak dan nadi kepada kesinambungan dan kecemerlangan LADA dan Langkawi iaitu Bahagian Pelancongan, Bahagian Kewangan, Bahagian Sumber Manusia dan Khidmat Pengurusan, Bahagian Pelaburan dan Pemudah Cara Perniagaan, Bahagian Perancangan, Bahagian Kejuteraan Teknikal, Bahagian Teknologi Maklumat, Bahagian Pengurusan Aset, Unit Audit Dalam, Unit Undang-Undang, Unit Khidmat Korporat, Unit Pemantauan & Pelaksanaan dan Unit Intergriti.

**Visi** 
Menyelaras dan melaksanakan pelbagai inisiatif pembangunan melalui amalan pengurusan dan sistem penyampaian yang berkesan.

**Misi** 
Menggerakkan pelaksanaan pembangunan industri pelancongan Langkawi yang memberi manfaat kepada masyarakat, negeri dan negara melalui perancangan yang strategik serta tadbir urus yang berkesan.

**Logo LADA**

Rekabentuk keseluruhan logo ini diilhamkan daripada motif rekabentuk ‘Sarang Madu Lebah’ yang membawa banyak falsafah dan pengertian, khususnya dalam aspek pembangunan. Kombinasi abjad L.P.L dalam logo adalah sedutan daripada perkataan Lembaga Pembangunan Langkawi yang diolah ke arah pendekatan grafik yang kukuh, dalam erti kata Lembaga sebagai pendukung dan nadi pembangunan Pulau Langkawi. Objek-objek burung helang dan luncur layar melambangkan kebebasan Langkawi sebagai sebuah pulau pelancongan dan pelabuhan bebas cukai. Objek burung helang juga melambangkan unsur agresif Lembaga sebagai sebuah badan penggerak dalam membangunkan Pulau Langkawi. Objek rumah tradisi pula melambangkan pengekalan unsur-unsur tradisi dan alam semulajadi walaupun Langkawi bakal membangun ke arah pembangunan yang lebih pesat. Warna HIJAU, BIRU dan MERAH melambangkan keutuhan dan kekuatan.

Rujukan
-------

Laman web rasmi Lembaga Pembangunan Langkawi www.lada.gov.my

Bacaan lanjut
-------------

* Nur Hanisah Mhd Shokkeri (2014). *Peranan Lembaga Pembangunan Langkawi dalam pembangunan pelancongan di Pulau Langkawi*. Universiti Putra Malaysia.

Pautan luar
-----------

* Tapak web rasmi

|  |  |
| --- | --- |
| Ikon tunas | Rencana mengenai organisasi atau pertubuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pengenalan
----------

Lembaga Air Kuching telah ditubuhkan pada 1 Januari 1959, dengan kuasa Akta Lembaga Air Kuching 1959, Notification No. S. 12 of 1959, di bawah Seksyen 2 dan 3, Ordinan Bekalan Air untuk mengambil alih Bekalan Air Kuching daripada Jabatan Bekalan Air Sarawak. Pada 1 Jun 1995, Ordinan Bekalan Air (Sarawak Cap. 141) yang sedia ada dimansuhkan dan digantikan dengan Ordinan Air 1994. Pada Januari 2001, Lembaga Air tersebut telah ditubuhkan semula di bawah Lembaga Air Kuching 2001.

Lembaga Air Kuching bertanggungjawab dalam pentadbiran, pengurusan dan penyeliaan semua kerja pengepaman air dalam kawasan bekalannya dan polisi Lembaga Air Kuching adalah untuk mengembangkan pusat dan membangunkan kemudahan-kemudahan lain supaya dapat memberi bekalan air berkualiti yang mencukupi dalam kawasan bekalannya. Penyesuaian sistem bekalan air adalah berdasarkan segala aspek kemodenan dan pembangunannya dirangka untuk memenuhi permintaan perkembangan pembangunan yang dirancang.

Sejak permulaan operasinya pada tahun 1959, Lembaga Air Kuching telah beroperasi sebagai organisasi kerajaan yang bebas. Organisasi ini mempunyai pejabatnya sendiri, tempat rawatan dan tugas-tugas pembekalan air yang lain, bengkel, stor dan kemudahan pengangkutannya yans sendiri.

Lembaga Air Kuching tidak berorientasikan keuntungan tetapi merupakan organisasi perkhidmatan awam yang tujuan tunggalnya hanya untuk membekalkan air yang bersih dan boleh dipercayai kepada pengguna bandaraya Kuching dan kawasan sekitarnya.

Pautan luar
-----------

* Laman rasmi Lembaga Air Kuching
**Moulin Rouge** (Sebutan bahasa Perancis: [mu.lɛ̃ ʁuʒ]) merupakan sebuah kabaret di Paris, Perancis. 

Bangunan asalnya yang telah terbakar pada tahun 1915 telah diasas pada tahun 1889 oleh Charles Zidler dan Joseph Oller, yang juga memiliki Paris Olympia. Berhampiran dengan Montmartre, ia dikenali dengan sebuah kincir angin berwarna merah di atas bumbungnya. Stesen métro terdekat adalah stesen Blanche.

Moulin Rouge dikenali sebagai tempat kelahiran rohani bentuk moden tarian can-can. Pada asalnya tarian ini diperkenalkan sebagai tarian menggoda, tarian ini berubah menjadi bentuk hiburan tersendiri dan membawa kepada pengenalan kabaret ke seluruh Eropah. Pada hari ini, Moulin Rouge menjadi tempat tumpuan pelancong yang menawarkan hiburan tarian muzikal kepada pengunjung yang datang dari seluruh dunia. Hiasan kelab masih mengandungi banyak suasana romantik Perancis *fin de siècle*. 

Moulin Rouge, 1914, sebelum kebakaran yang berlaku pada tahun 1915
Moulin Rouge di waktu malam
Moulin Rouge di waktu siang

Nota dan rujukan
----------------

1. ↑  "Histoire du Moulin Rouge". *MoulinRouge.fr*.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Moulin Rouge*** |

* Moulin Rouge official website in English
* Moulin Rouge official website in French
Ilustrasi Mokele-mbembe 
Dalam mitologi Sungai Congo, **Mokele-Mbembe** (Lingala : mókɛlɛ ᵐbɛ́ᵐbɛ "orang yang menghentikan aliran sungai") ialah sebuah entiti kediaman air, kadangkala digambarkan sebagai makhluk hidup, kadang-kadang sebagai roh. 

Pada awal abad ke-20, deskripsi entiti itu semakin mencerminkan kefahaman awam dengan dinosaur, termasuk aspek spesies dinosaur tertentu yang kini dikenal antara saintis yang tidak betul, dan entiti itu semakin digambarkan bersama beberapa dinosaur hidup yang diandaikan di Afrika.

Dari waktu ke waktu, entiti itu menjadi titik tumpuan khusus di kalangan penganut pseudosains of kriptozoologi, dan penciptaan makhluk muda muda, menghasilkan banyak ekspedisi yang diketuai oleh ahli kriptozoologi dan dibiayai oleh pencipta dan kumpulan-kumpulan muda Bumi dengan tujuan mencari bukti yang membatalkan konsensus saintifik mengenai evolusi. Paleontolog Donald Prothero menyatakan bahawa "pencarian untuk Mokele Mbembe ... adalah sebahagian daripada usaha oleh penciptaan untuk menggulingkan teori evolusi dan pengajaran sains dengan cara yang mungkin". Selain itu, Prothero memerhatikan bahawa "satu-satunya orang yang mencari Mokele-mbembe adalah menteri penciptaan, bukan ahli biologi hidupan liar."

Nota
----

1. ↑  Regusters, Herman A. (1982). Munger, Ned (penyunting). "Mokele-Mbembe: An Investigation into Rumors Concerning a Strange Animal in the Republic of the Congo, 1981" (PDF) (64). Pasadena: California Institute of Technology: 4. ISSN 0047-8350. OCLC 810484029. OL 12484505W. Diarkibkan daripada yang asal (PDF) pada 5 February 2017. In ... Lingala ... the animal is called 'mokele-mbembe,' interpreted as 'one who stops the flow of rivers.' Unknown parameter `|dead-url=` ignored (bantuan); Cite journal requires `|journal=` (bantuan)
2. 1 2  Loxton & Prothero (2013). harv error: no target: CITEREFLoxtonProthero2013 (help)
3. ↑  Prothero, Donald R. (25 August 2015). *The Story of Life in 25 Fossils: Tales of Intrepid Fossil Hunters and the Wonders of Evolution*. Columbia University Press. m/s. 233–235. ISBN 978-0-231-53942-5.
Kamon Imperial Jepun—yang digayakan sebagai kekwa mekar
*Mon* daripada Tokugawa shogun - tiga daun *alcea* dalam bulatan
***Mon*** (紋), juga dikenali sebagai ***monshō*** (紋章), **mondokoro** (紋所), dan **kamon** (家紋), adalah lambang Jepun digunakan untuk menghiasi dan mengenal pasti individu atau keluarga. Manakala *mon* adalah istilah yang menyeluruh yang boleh merujuk kepada mana-mana peranti itu, *kamon* dan *mondokoro* merujuk secara khusus kepada lambang digunakan untuk mengenal pasti keluarga.[*penjelasan lanjut diperlukan*] Sebuah *mon* autoratif rujukan menyusun 241 kategori umum *mon* Jepun berdasarkan persamaan struktur (satu *mon* mungkin tergolong dalam berbilang kategori), dengan 5116 individu *mon* yang berbeza (ia adalah bagaimanapun juga mengakui bahawa terdapat *mon* yang wujud telah hilang atau kabur yang bukan dalam kompilasi ini).

Penggunaannya adalah serupa dengan lencana dan jata di Eropah heraldik tradisi, yang juga digunakan untuk mengenal pasti individu dan keluarga. *Mon* sering dirujuk sebagai kresta dalam kesusasteraan Barat, satu lagi kegunaan lambang Eropah sama fungsi dengan *mon*.

Lihat juga
----------

* Jata
* Monogram rebus Jepun
* Senarai bendera Jepun
* Menterai negara Jepun
* Yagō

Rujukan
-------

1. ↑  日本の家紋大全 梧桐書院 ISBN 434003102X
2. ↑  Sesetengah 6939 *mon* disenaraikan disini Diarkibkan 2016-10-28 di Wayback Machine.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Heraldik Jepun*** |


|  |  |
| --- | --- |
|  | Wikimedia Commons mempunyai media berkaitan ***Mon (lambang)*** |

* Laman web yang menawarkan EPS fail *kamon* percuma, disusun mengikut kategori -Klik pada tengah (再生) untuk memulakan (Inggeris) (Jepun)
* Laman web yang menawarkan fail percuma Illustrator (Ai) dari *kamon*, diklasifikasikan mengikut kategori (Inggeris)
* Lambang Keluarga Hidaka Diarkibkan 2005-10-20 di Wayback Machine: Sebuah laman web pembuat tanglung yang mempunyai ilustrasi *kamon* yang banyak
* The Japan Society of San Diego and Tijuana's page on *kamon*
* Halaman dengan penerangan generik dan pautan ke 100 mon Diarkibkan 2012-03-06 di Wayback Machine (Jepun)
* Kamon World—Ensiklopedia (Jepun)
* Onnamon—Ensiklopedia dengan penekanan kepada *kamon* perempuan (Jepun)
* Mondokoro Diarkibkan 2017-06-17 di Wayback Machine—Carian *kamon* dengan nama keluarga (Jepun)
* Nihon Kamon Kenkyukai—Persatuan *Kamon* Jepun (Jepun)

Templat:Heraldry
Templat:Heraldry by country
**Jython** yang dulunya dikenali sebagai "JPython" adalah pelaksanaan untuk bahasa pengaturcaraan Python yang ditulis sepenuhnya menggunakan Java. Pencipta asal bagi Jython adalah Jim Hugunin.

Gambaran keseluruhan
--------------------

Program yang ditulis dengan Jython boleh mengimport dan menggunakan mana-mana kelas Java. Program Jython tidak menggunakan modul Python melainkan beberapa modul piawai, tetapi sebaliknya menggunakan kelas Java. Jython dilengkapi dengan kesemua modul dalam edaran Python piawai, kecuali yang dilaksanakan pada asalnya dalam C. Sebagai contoh, antara muka pengguna grafik dalam Jython boleh ditulis dengan Swing, AWT atau SWT. Jython dikompilkan kepada kod bait Java samada semasa diminta atau secara statik.

Sejarah
-------

Jython pada asalnya dinamakan JPython dan dicipta oleh Jim Hugunin di penghujung tahun 1997. Tujuan ia dicipta ialah untuk menggantikan C dengan Java untuk kod-kod yang mementingkan prestasi yang digunakan oleh atur-atur cara Python. Pada tahun 1999, Barry Warsaw mengambil alih sebagai pembangun utama dan memindahkan kod JPython ke SourceForge sambil menukar namanya kepada Jython pada tahun 2000.

Rujukan
-------

1. ↑  Wierzbicki, Frank (2015-03-22). "jython: 3d8067c56a1d NEWS". Dicapai pada 2015-03-28.
2. ↑  
Wierzbicki, Frank (2017-07-01). "Jython 2.7.1 final released!". *Frank Wierzbicki's Weblog*. Dicapai pada 2015-07-14.
3. 1 2  "History of the Software" (dalam bahasa Inggeris). Jython.org. Diarkibkan daripada yang asal pada 2015-02-28. Dicapai pada 2019-03-18.

Pautan luar
-----------

* Laman Rumah Jython
* Laman Sourceforge Jython
* Perbezaan antara CPython dan Jython
**Kem Skudai** merupakan kem tentera Malaysia yang terletak di Skudai, Gelang Patah, selatan Johor,Malaysia. Kem ini menempatkan Kompleks 7 Briged Infantri.

Kem Skudai akan menempatkan unit Markas Staff Stesen, Kompeni Kor Perkhidmatan dan Unit Batalion Infantri dari Kem Majidee; Skuadron Semboyan Briged, Workshop Briged dan Markas Rejimen 501 Askar Wataniah dari Kem Tebrau serta Markas 7 Briged dan Unit Batalion Infantri dari Kem Kluang.

Lewat siap
----------

Pada 14 Februari 2010, Menteri Pertahanan, Datuk Seri Dr Ahmad Zahid Hamidi menyatakan Kompleks 7 Briged Infantri sepatutnya siap pada 2007. Perbadanan Perwira Harta Malaysia Bhd anak syarikat Lembaga Tabung Angkatan Tentera diarahkan menyiapkannya mengikut jadual. Jika tidak, Koperasi Bekas Tentera Malaysia Negeri Johor akan diarahkan ambil alih. 

Laporan Audit Persekutuan 2002 menyatakan projek ini diluluskan penswastaannya melalui pertukaran tanah oleh kerajaan pada 1996 itu dimulakan kerja fizikalnya oleh konsortium dua syarikat pada Mei 2000. Kos projek ini ialah RM256 juta. Malangnya hanya 18.3 % siap pada Januari 200. Kelewatan itu menyebabkan banjir kilat di Kampung Poh Chi Leng dan kawasan Kampung Baru Skudai.

Rujukan
-------

1. ↑  Konsortium diarah siap Kompleks 7 Briged Infantri, Februari 13, 2010, Bernama
***Jus sanguinis*** (disebut [yus san-gui-nis], Latin: *hak darah*code: la is deprecated ) ialah suatu prinsip undang-undang kewarganegaraan di mana kewarganegaraan tidak ditentukan melalui tempat kelahiran sebaliknya dengan mempunyai satu atau dua orang tua keluarga (ibu bapa) yang merupakan warganegara sesebuah negara. Anak-anak yang dilahirkan boleh secara automatiknya menjadi warganegara jika orang tua mereka mempunyai kewarganegaraan atau identiti kebangsaan yang bersifat etnik, budaya dan sebagainya. Kewarganegaraan juga boleh dipakai pada anak-anak mereka yang berada dalam diaspora dan sendirinya bukan warga negara pemberi kewarganegaraan, berbanding dengan *jus soli* (Latin: *hak tanah*).

Rujukan
-------

1. ↑  Kostakopoulou, Dora (2008). *The Future Governance of Citizenship*. Cambridge University Press. m/s. 26–27.
2. ↑  Vink, Maarten Peter; de Groot, Gerard-René (November 2010). "Birthright Citizenship: Trends and Regulations in Europe" (PDF). Florence: European University Institute. m/s. 35.
Jurugambar
Jurugambar dan model
**Jurugambar** atau **jurufoto** adalah seseorang yang mengambil gambar foto menggunakan kamera. Mereka ini adalah seniman kerana hasil karya mereka dihargai sebagaimana lain-lain artis visual. Seseorang boleh menjadi seorang jurugambar amatur atau seorang jurugambar profesional jika dia menggunakan bidang fotografi bagi menyara hidupnya.

Kerjaya jurugambar tidak terhad untuk penggambaran dengan peralatan kamera sahaja. Sebenarnya jurugambar terlibat dalam pembangunan imej sehingga persembahan produk akhir. Sekeping gambar mungkin kerja seorang atau satu pasukan. Paling biasa pasukan ini dibentuk dari seorang jurugambar hingga kepada di dalam makmal fotografi. Kerja-kerja di makmal ini (pemprosesan fotografi, pemprosesan imej dan lain-lain) boleh menukar sama sekali penampilan sesuatu gambar.

Jurugambar sering dikategorikan berdasarkan subjek kesukaan mereka. Antara subjek kegemaran jurugambar ialah landskap, alam benda, potret, dokumentari, jurufoto komersil, dan sebagainya. Beberapa jurugambar membuat pengkhususan kepada sesuatu subjek sahaja. Sementara yang lain lebih kepada fotografi artistik dan kewartawanan foto.

Kerjaya jurugambar boleh dilakukan oleh mana-mana profesional lain umpamanya jurutera boleh menghasilkan gambar berdasarkan bidang tugasnya. Begitu juga seorang saintis boleh menjadi jurugambar yang baik untuk mengeluarkan produk gambar sains kerana mereka mahir menilai habitat haiwan contohnya.

Tahap piawaian untuk digelar sebagai Jurugambar adalah bergantung pada kemahiran seseorang Jurugambar. Jurugambar tidak seperti profesional lain yang mempunyai KPI tertentu untuk dinilai. Namun untuk bergelar jurugambar profesional seseorang itu harus faham, mahir menilai gambar, memeroses filem dan gambar. Selebihnya jurugambar mampu menilai gambar yang baik hasil penyusunan teknik komposisi.

Antara tugas jurugambar :
- mengambil gambar di sudut atau perspektif yang menarik
- mengenal pasti dan memilih gambar yang cantik dan bertepatan dengan subjek
- mengubahsuai gambar dengan kreatif
- gambar yang diambil hendaklah kelihatan seperti 'hidup'
Jus kranberi
**Jus kranberi** ialah jus dihasilkan dari perahan cecair kranberi mengandungi gula, air, dan jus buah-buahan lain; ia antara produk utama dihasilkan dari buah tersebut. Ia mempunyai rasa masam yang datang dari pelbagai jenis polifenol terkandung termasuk flavonoid, proantosianidin, antosianin, asid fenolik dan elagitanin.

"Jus kranberi" atau "campuran jus kranberi" dalam konteks perindustrian merujuk kepada produk yang mengandungi kira-kira 28% jus kranberi, dan selebihnya dari sari jus buah-buahan lain (biasanya anggur, epal atau pir), air, dan gula tambahan untuk menambahkan kelazatan. Produk jus kranberi rendah kalori menggunakan pemanis bukan kalori.

Rujukan
-------

1. ↑  "Cranberry". National Center for Complementary and Integrative Health, US National Institutes of Health. 1 November 2016. Dicapai pada 10 October 2019.
2. ↑  Blumberg, JB; Camesano, TA; Cassidy, A; Kris-Etherton, P; Howell, A; Manach, C; Ostertag, LM; Sies, H; Skulas-Ray, A; Vita, JA (2013). "Cranberries and their bioactive constituents in human health". *Advances in Nutrition*. **4** (6): 618–32. doi:10.3945/an.113.004473. ISSN 2161-8313. PMC 3823508. PMID 24228191.

|  |  |
| --- | --- |
| Ikon tunas | Rencana berkenaan minuman ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kamikrazie** merupakan sebuah kumpulan hip hop Malaysia.

Kumpulan yang berasal dari Sabah ini dianggotai oleh pasangan sepupu iaitu Anwar dan Melissa. Sebelum ini, mereka dikenali sebagai Combination dan merupakan antara kumpulan popular di Sabah, sebelum berhijrah ke ibu kota untuk mencuba nasib di dalam bidang muzik.

Kumpulan Kamikrazie bernaung di bawah syarikat rakaman Ponycanyon ini turut menubuhkan syarikat sendiri iaitu The Combination Production bagi menguruskan perjalanan aktiviti seni mereka. Kamikrazie juga terpilih sebagai model terbaru barangan Panasonic.

Album mini kumpulan ini yang mengandungi empat lagu Inggeris dilancarkan pada Ogos 1999. Album ini sebagai percubaan untuk menguji cita rasa peminat terhadap lagu-lagu rap yang dikatakan semakin kurang diminati kebelakangan ini.

Ahli-ahli
---------

Kumpulan Kamikrazie mempunyai 2 orang anggota. Senarai anggotanya adalah :-

1. Andrea Melissa Ambrose
2. Datu Anwar Datu Amirkahar

Diskografi
----------

Album
-----

* The Return
* Kontroversi

### Lagu-lagu

*

Rujukan
-------

 1. ↑  Kamikrazie berhijrah kerana karier © Utusan Melayu (M) Bhd[*pautan mati kekal*]

Pautan luar
-----------
Kawasan Saya merupakan sebuah program televisyen berinformasi yang ditayangkan di RTM1 mulai 20 Januari 2007 pada hari Sabtu jam 11.30 pagi dan hari Ahad jam 10.00 malam. Program ini menampilkan dua pengacara iaitu Norazli Noh dan Ngasri Sain yang bersilih ganti mengendalikan rancangan tersebut setiap minggu. 

Fokus dan objektif rancangan ini adalah untuk memaparkan realiti sebenarpembangunan terkini sesebuah kawasan Parlimen di samping memperkenalkan Ahli Parlimen dan Ahli Dewan Undangan Negeri (ADUN) yang dipilih oleh rakyat di kawasan masing-masing. Krew Kawasan Saya turut menyelitkan perkembangan sosioekonomi, politik, kebudayaan, dan kesenian masyarakat setempat yang terdapat di kawasan yang dikunjungi. 

Rancangan ini juga tidak turut ketinggalan memaparkan kawasan-kawasan pelancongan baru yang stategik untuk dimajukan dan menyiarkan pelbagai maalah yang dihadapi serta harapan rakyat bagi meningkat dan memajukan lagi sesebuah kawasan parlimen. Namun begitu, rancangan ini memberi keutamaan kepada kawasan Parlimen yang Ahli Parlimennya bukan Menteri, Timbalan Menteri atau Setiausaha Parlimen. Ini memberi peluang kepada Ahlik Kelab Parlimen Penyokong Kerajaan untuk memaparkan pembangunan di kawasan mereka kepada rakyat.

Rancangan ini pada mulanya pernah ditayangkan di slot Selamat Pagi Malaysia pada setiap hari Ahad jam 9:00 pagi.

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Untuk kegunaan lain, sila lihat Liberté (nyahkekaburan).

***Liberté*** (Kebebasan) telah menjadi lagu kebangsaan Guinea sejak kemerdekaannya pada 1958. Ia dikarang oleh Kodofo Moussa. Pengarang liriknya tidak diketahui.

Lirik bahasa Perancis
---------------------

Peuple d'Afrique!
Le Passé historique!
Que chante l'hymne de la Guinée fière et jeune
Illustre epopée de nos frères
Morts au champ d'honneur en libérant l'Afrique!
Le peuple de Guinée prêchant l'unité
Appelle l'Afrique.
Liberté! C'est la voix d'un peuple
Qui appelle tous ses frères a se retrouver.
Liberté! C'est la voix d'un peuple
Qui appelle tous ses frères de la grande Afrique.
Bâtissons l'unité africaine dans l'indépendance retrouvée.

Terjemahan Melayu
-----------------

Rakyat Afrika!
Sejak berzaman!
Nyanyikan lagu Guinea muda dan bangga
Epik cermelang saudara kita
Yang mati di medan maruah ketika membebaskan Afrika!
Rakyat Guinea, katakan Perpaduan,
Memanggil Afrika.
Bebas! Suara rakyat
Yang memanggil semua saudaranya untuk Who call all her brothers to find their way again.
Merdeka! Suara rakyat
Yang memanggil semua saudara Afrika agung.
Marilah kita bina Afrika Bersatu dalam kebebasan kini!

Pautan luar
-----------

* MIDI File